गिबि मनट्रीआ गुवाहाटीआव फोथायलायनानै फालांगियारि मरु खालामनायनि थाखाय बांग्लादेस आरो भुटान हादोरखौबो गोजोनग्लायनाय जासिहरो ।भारत - भुटाननि सोमोन्दोनि गेजेरजों बावैसो गोदानै फोसावजानाय गुवाहाटीनिफ्राय सिंगापुर थांनाय द्रुक बिरखंखौ नोजोर होनानै बिथांआ बुङोदि,द्रुक बिरखंआ भारतनि सोमोन्दोखौ गुबुन गुबुन एसियान आरो बिबियान हादोरफोरनि सोमोन्दोखौ मोजां खालामगोन आरो धुबुरि जिल्लायाव थानाय रुपसि बिरखं बाग्राखौबो बानायफिन्नो थाखाय फैगौ दाननिफ्राय खामानिखौ जुरिगोन होन्नानै बिथांआ खोथा होयो ।गिबि मनट्रीआ बोखौबो मिथिहोयोदि,बाक्सा जिल्लानि सोलोंथाय बिथिंआव गोजौ फरायसालिनि फसंथान नांगौ जानाय प्रभिनसियेल सोलोंथाय फसंथानखौबो लुफुंगोन होन्ना खोथा होयो ।कारकाना आरो फालांगियारि बिफान्नि मनट्री चन्द्र महन पाटवारि बिथांआ बुङोदि,गोदानै बेखेवजानाय दारांगा फालांगियारि मिरुआ मोन्नैबो हादोरनि सिमा ओनसोलांव थानाय सुबुंफोरनि रांखान्थिआरि बिथांआव जौगाखानायजों लोगोसे हादोरसाखौ जौगाखां खालामगोन आरो भारत - भुटाननि सोमोन्दोखौ बांहोगोन ।बिटिची खुंथायनि गाहाय हाग्रामा महिलारि आरो तामुलपुर एम.एल.ए इमानुयेल मुचाहारि बिथांमोनहाबो गाव गावनि बेसेनगोसा बिबुंथिखौ होदोंमोन ।